Wormhole แพลตฟอร์มคริปโท ถูก Hack เสียหายหมื่นล้านบาท
Wormhole แพลตฟอร์มคริปโท ถูก Hack เสียหายหมื่นล้านบาท
3 ก.พ. 2565

Wormhole แพลตฟอร์มคริปโท ถูก Hack เสียหายหมื่นล้านบาท
เมื่อคืนนี้ มีการรายงานว่า “Wormhole” แพลตฟอร์มที่ให้ผู้ใช้งานโอนคริปโทเคอร์เรนซีระหว่าง Solana และบล็อกเชนอื่น ๆ ได้ถูกโจมตีครั้งใหญ่
ซึ่งการแฮกในครั้งนี้ นับว่าเป็นการแฮกครั้งใหญ่อันดับ 2 ของโลกที่เกิดขึ้นในโลก DeFi หรือระบบการเงินแบบไร้ศูนย์กลาง
โดยเป็นรองเพียงการโจมตี Poly Network ที่เกิดขึ้นในเดือนสิงหาคม ปีที่แล้ว ที่มีความเสียหายมูลค่ากว่า 20,000 ล้านบาท
ทางแพลตฟอร์ม Wormhole เองก็ได้ออกมายอมรับต่อเรื่องที่เกิดขึ้น และได้ปิดการให้บริการดังกล่าวชั่วคราวระหว่างที่กำลังตรวจสอบเรื่องที่เกิดขึ้น
พร้อมกับระบุมูลค่าความเสียหายด้วยว่าอยู่ที่ 120,000 wETH หรือราว 11,000 ล้านบาท
ล่าสุด แพลตฟอร์ม Wormhole เองก็ตัดสินใจที่จะเสนอรางวัลราว 330 ล้านบาท ให้แก่แฮกเกอร์กลุ่มนี้ 
หากมีการคืนเงินทั้งหมดให้กับแพลตฟอร์ม รวมถึงการไม่ดำเนินคดีอีกด้วย
โดยก่อนหน้านี้ไม่กี่วัน Qubit Finance ซึ่งให้บริการกู้ยืมเงินสกุลคริปโทเคอร์เรนซี 
ก็เพิ่งถูกแฮกไปเช่นเดียวกัน คิดเป็นความเสียหายประมาณ 2,700 ล้านบาท
และหากนับไปตั้งแต่ที่อุตสาหกรรม DeFi หรือ Decentralized Finance เริ่มบูมในปี 2020 นั้น 
มีการแฮก หรือใช้ประโยชน์จากช่องโหว่ในการขโมยเงินโดยตรงเป็นมูลค่าเกือบ 70,000 ล้านบาทแล้ว
ทั้งนี้จุดเด่นของ DeFi ก็คือการเงินแบบไร้ศูนย์กลาง ใครจะทำอะไรก็ได้ ไม่มีใครควบคุมกำกับดูแล ซึ่งเรื่องนี้มีประโยชน์ แต่ในขณะเดียวกันก็อาจมีความเสี่ยงเรื่องการคุ้มครองผลประโยชน์ของผู้ใช้งานและนักลงทุน ที่เมื่อเกิดขึ้นแล้ว จะตามตัวผู้กระทำความผิดได้ยาก เช่นกัน..
References 
-
-
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -